WSOP je skratka pre World Series of Poker - Svetová séria v pokeri. V užsom význame sa ako WSOP označuje pokerový festival, ktorý má dejisko v americkom Las Vegas. Festival trvá niekoľko týždňov, zahrňuje viacero samostatných turnajov a koná sa spravidla iba 1-krát počas kalendárneho roka. To, čo odlišuje turnaje WSOP od tých ostatných, sú zlaté WSOP náramky, ktoré dostane len víťaz alebo víťazi (ak sa jedná o tímové podujatie) tzv. náramkových turnajov. WSOP je najstarším a zrejme aj najprestížnejším pokerovým festivalom na svete. Je obdobou majstrovstiev sveta v tradičných športoch a v iných hrách.